# 2. maí

|  |
| --- |
| Apr – **Maí** – Jún |
| Su | Má | Þr | Mi | Fi | Fö | La |
|  |  |  |  |  | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |
| 31 |
|
| 2026 Allir dagar |

**2. maí** er 122. dagur ársins (123. á hlaupári) samkvæmt gregoríska tímatalinu. 243 dagar eru eftir af árinu.

## Atburðir

* 1368 - Þorsteinn Eyjólfsson hirðstjóri var hertekinn af lýbskum kaupmönnum á heimleið frá Noregi og fluttur til Lübeck, þar sem hann sat í fangelsi til 29. júlí.
* 1536 - Anne Boleyn, Englandsdrottning, var handtekin og ásökuð um sifjaspell, framhjáhald og drottinsvik.
* 1615 - Þrettán skip fórust og áttatíu menn drukknuðu í aftakaveðri á Breiðafirði.
* 1641 - Vilhjálmur af Óraníu gekk að eiga Henríettu Maríu Stúart, níu ára dóttur Karls 1. Englandskonungs.
* 1668 - Fyrsti friðarsamningurinn í Aix-en-Chapelle batt enda á Valddreifingarstríðið. Frakkar héldu Lille og svæðum á Flandri en létu Franche-Comté eftir.
* 1670 - Hudsonflóafélagið var stofnað með konungsleyfi.
* 1738 - Fyrsti ballettskólinn í Rússlandi var stofnaður og sá annar í heiminum.
* 1771 - Christian von Proeck stiftamtmaður á Íslandi var settur af vegna tregðu við að framfylgja konunglegum tilskipunum.
* 1803 - Bandaríkjamenn keyptu Louisiana af Frökkum.
* 1808 - Sjálfstæðisstríð Spánar gegn hernámsliði Frakka hófst.
* 1816 - Leópold af Saxe-Coburg, síðar fyrsti konungur Belgíu, giftist Karlottu Ágústu prinsessu af Wales.
* 1822 - Skipbrotsmenn af tveimur erlendum skipum komust til lands, á Vopnafirði, sextán manns, og við Glettinganes, sex manns. Bæði skipin höfðu farist í hafís.
* 1829 - Bretar stofnuðu fanganýlenduna við Svansá sem var upphafið að því sem varð nýlendan og síðar fylkið Vestur-Ástralía.
* 1879 - Spænski sósíalíski verkamannaflokkurinn var stofnaður.
* 1890 - Oklahoma varð skipulagt svæði, Oklahoma Territory (varð fylki 1907).
* 1891 - Thomas Edison sýndi hreyfimyndatækið kinetoscope.
* 1896 - Neðanjarðarlestarkerfið í Búdapest opnaði, annað elsta neðanjarðarlestarkerfi borga heims á eftir London (1890).
* 1897 - *St. Paul*, franskt spítalaskip, strandaði við Klöpp í Reykjavík. Skipið náðist út.
* 1919 - Tuttugu ljósmæður stofnuðu Ljósmæðrafélag Íslands, fyrsta stéttarfélag faglærðra kvenna á Íslandi.
* 1942 - Listamannadeilan: Jónas frá Hriflu lét taka niður háðungarsýningu á verkum íslenskra listamanna og setja í hennar stað upp sýningu á verkum sem væru til eftirbreytni.
* 1945 - Seinni heimsstyrjöldin: Sovétmenn lýstu því yfir að Berlín væri fallin í hendur þeirra.
* 1953 - Hússein Jórdaníukonungur var krýndur, 17 ára gamall.
* 1957 - Tvær nýjar millilandaflugvélar, *Hrímfaxi* og *Gullfaxi*, komu til landsins.
* 1962 - Sænska matvælafyrirtækið Findus var keypt af Nestlé.
* 1962 - S.L. Benfica sigraði Evrópubikarinn 1961-1962 með 5-3 sigri á Real Madrid.
* 1963 - Hundruð svartra Bandaríkjamanna, þar á meðal mörg börn, voru handtekin í Birmingham eftir mótmælagöngu gegn kynþáttaaðskilnaði.
* 1964 - Víetnamstríðið: Víet Kong-liðar sökktu bandaríska flugmóðurskipinu *USNS Card* í höfninni í Saígon.
* 1964 - Fyrstu stóru mótmæli stúdenta gegn Víetnamstríðinu fóru fram í New York og San Francisco.
* 1968 - Maíuppþotin í París hófust með því að stjórn Parísarháskóla í Nanterre ákvað að loka skólanum vegna árekstra við stúdenta.
* 1969 - Áætlunarskipið *Queen Elizabeth 2* hélt í jómfrúarferð sína frá Southampton til New York.
* 1970 - Búrfellsvirkjun var vígð og formlega tekin í notkun.
* 1972 - 90 létust í eldsvoða í silfurnámu í Idaho í Bandaríkjunum.
* 1982 - Falklandseyjastríðið: Breski kjarnorkuknúni kafbáturinn *HMS Conqueror* sökkti argentíska varðskipinu *ARA General Belgrano*. Alls létu 323 lífið en 770 var bjargað.
* 1984 - Garðyrkjuhátíðin International Garden Festival hófst í Liverpool á Englandi.
* 1986 - Heimssýningin Expo 1986 var opnuð í Vancouver í Kanada.
* 1989 - Ungverjar hófu að taka Járntjaldið niður þegar 240 km af gaddavír voru fjarlægðir.
* 1992 - Jón Baldvin Hannibalsson, utanríkisráðherra, undirritaði samninginn um Evrópska efnahagssvæðið. Samningurinn er um tuttugu þúsund blaðsíður.
* 1993 - Fyrsti þátturinn í íslensku sjónvarpsþáttaröðinni *Þjóð í hlekkjum hugarfarsins* var sýndur á RÚV.
* 1997 - Tony Blair tók við embætti forsætisráðherra Bretlands eftir 18 ára stjórnartíð Breska íhaldsflokksins.
* 1998 - Ákveðið var að evran skyldi tekin upp 1. janúar 1999. Danmörk, Svíþjóð, Bretland og Grikkland ákváðu af ólíkum ástæðum að taka hana ekki upp.
* 2000 - GPS-kerfið var opnað að fullu fyrir almenna notendur.

* 2010 - Evrópusambandið og Alþjóðagjaldeyrissjóðurinn samþykktu 110 milljarða evru lán til Grikklands og settu skilyrði um mikinn niðurskurð og aðhald í ríkisfjármálum.
* 2011 - Osama bin Laden, leiðtogi hryðjuverkasamtakanna Al-Kaída, var ráðinn af dögum í árás Bandaríkjahers á felustað hans í Abbottobad í Pakistan.
* 2012 - Pastelútgáfa málverksins *Ópið* eftir Edvard Munch seldist fyrir 120 milljón dali á uppboði í New York-borg.
* 2014 - Bruninn í verkalýðsbyggingunni í Odessa 2014: 42 andstæðingar stjórnarinnar í Kíev létust í bruna í byggingu í Odessa eftir fjölmenn mótmæli.
* 2014 - Yfir 2000 manns fórust í skriðuföllum í norðurhluta Afganistan.
* 2016 - Leicester City varð meistari ensku úrvalsdeildarinnar í fyrsta sinn.

## Fædd

* 1579 - Tokugawa Hidetada, japanskur herstjóri (d. 1632).
* 1601 - Athanasius Kircher, þýskur fræðimaður (d. 1680).
* 1660 - Alessandro Scarlatti, ítalskt tónskáld (d. 1725).
* 1675 - Þorlákur Thorlacius Þórðarson, skólameistari í Skálholti (d. 1697).
* 1722 - Gerhard Schøning, norskur sagnfræðingur (d. 1780).
* 1729 - Katrín mikla, keisaraynja Rússlands (d. 1796).
* 1737 - William Petty, jarl af Shelburne, breskur stjórnmálamaður (d. 1805).
* 1860 - Theodor Herzl, austurrískur blaðamaður (d. 1904).
* 1881 - Alexander Kerensky, sovéskur stjórnmálamaður (d. 1970).
* 1892 - Manfred von Richthofen, þýskur herflugmaður (d. 1918).
* 1903 - Bing Crosby, bandarískur söngvari og leikari (d. 1977).
* 1912 - Jan Morávek, austurrískur tónlistarmaður (d. 1970).
* 1921 - Satyajit Ray, indverskur kvikmyndagerðarmaður (d. 1992).
* 1930 - Jón Böðvarsson, íslenskufræðingur (d. 2010).
* 1943 - Teruo Nimura, japanskur knattspyrnumaður.
* 1945 - Judge Dread (Alexander Minto Hughes), breskur tónlistarmaður (d. 1998).
* 1951 - Jalil Zandi, íranskur flugmaður (d. 2001).
* 1955 - Donatella Versace, ítalskur fatahönnuður.
* 1968 - Kristín Ragna Gunnarsdóttir, íslenskur rithöfundur.
* 1971 - Arnar Þór Jónsson, íslenskur stjórnmálamaður.
* 1972 - Teruo Iwamoto, japanskur knattspyrnumaður.
* 1973 - Sigrún Hrólfsdóttir, íslensk myndlistarkona.
* 1974 - Garðar Thór Cortes, íslenskur söngvari.
* 1974 - Ricardo Lucas, brasilískur knattspyrnumaður.
* 1975 - David Beckham, enskur knattspyrnumaður.
* 1978 - Jón Þór Hauksson, íslenskur knattspyrnumaður.
* 1985 - Lily Allen, bresk söngkona.
* 1990 - Kay Panabaker, bandarísk leikkona.
* 2015 - Karlotta prinsessa af Cambridge.

## Dáin

* 1519 - Leonardo Da Vinci, ítalskur málari og uppfinningamaður (f. 1452).
* 1679 - Jón Ólafsson Indíafari (f. 1593).
* 1945 - Martin Bormann, þýskur nasisti (f. 1900).
* 1957 - Joseph McCarthy, bandarískur stjórnmálamaður (f. 1908).
* 1969 - Franz von Papen, þýskur stjórnmálamaður (f. 1879).
* 1972 - J. Edgar Hoover, yfirmaður bandarískur alríkislögreglunnar (f. 1895).
* 1990 - Sigursveinn D. Kristinsson, íslenskt tónskáld (f. 1911).
* 2009 - Marilyn French, bandarískur rithöfundur (f. 1929).
* 2011 - Osama bin Laden, sádíarabískur hryðjuverkaforingi (f. 1957).
* 2011 - Shigeo Yaegashi, japanskur knattspyrnumaður (f. 1933).
* 2013 - Jeff Hanneman, bandarískur gítarleikari (Slayer) (f. 1964).